jkorsvik/nowiki_second_scrape_merged huggingface dataset:
Isabel Segunda

Isabel Segunda, også skrevet Isabel II, er administrasjonssenteret og den eneste byen på den puertorikanske øya Vieques. Den befinner seg på nordsida av øya, hvor ferjene fra hovedøya Puerto Rico legger til. Byens viktigste landemerke er festninga Fuerte de Vieques, også kjent som El Fortín Conde de Mirasol.
Coco (elv)

Coco (miskito: Wanki), tidligere kjent som Segovia, er ei elv i det sørlige Honduras og det nordlige Nicaragua. Den har sin opprinnelse nær San Marcos de Colón i Honduras, og renner om lag 750 kilometer ut til Det karibiske hav ved odden Cabo Gracias a Dios. Den er dermed den lengste elva i Mellom-Amerika. Den midtre og nedre strekninga av elva utgjør den østlige delen av grensa mellom Honduras og Nicaragua.
Aleksandr Davidovitsj

Aleksandr Antonovitsj Davidovitsj (russisk: Александр Антонович Давидович; født 29. april 1984 i Gorodets) er en russisk funksjonshemmet skiskytter og langrennsløper. Han har to VM-bronsemedaljer fra 2009 og to bronsemedaljer fra Paralympiske vinterleker 2014 i Sotsji som fremste internasjonale meritter. 
Han begynte med langrenn i 2005, og konkurrerer i klassen LW12 for sittende utøvere. Han skadet beina i en arbeidsulykke da han var 20 år gammel. 
Han er gift og har en sønn. 


== Karriere ==
Davidovitsj deltok ved Paralympiske vinterleker 2006 i Torino, der han deltok i både langrenn og skiskyting. I langrenn kom han på 6.-plass på 15 km, 7.-plass på 10 km og 8.-plass på 5 km. I skiskyting kom han på 15.-plass på 7,5 km. 
I 2009 deltok han i sitt første VM, da han deltok i VM i skiskyting og langrenn for funksjonshemmede 2009. Der fikk han han bronse på både 10 og 15 km langrenn (LW10-12), mens på langrennssprinten kom han på 6.-plass. I skiskyting kom han på 2.-plass på 3 km jaktstart, og 3.-plass på 12,5 km. Året etter deltok han ved Paralympiske vinterleker 2010 i Vancouver, der han fikk 6.-plass på 15 km langrenn som beste resultat. På 10 km langrenn kom han på 8.-plass, og på langrennssprinten kom han på 12.-plass. Han deltok også i skiskyting ved disse lekene, og kom på 10.-plass på 12,5 km og 8.-plass på 2,4 km jaktstart. 
Ved Para-VM 2011 kom han på 5.-plass på 15 km langrenn, og 7.-plass på 10 km. I skiskyting kom han på 5.-plass på 12,5 km, mens han endte på 11.-plass på 7,5 km og 12.-plass på 2,4 km jaktstart. 
Ved Paralympiske vinterleker 2014 i Sotsji fikk han to bronsemedaljer. Han kom på 3.-plass på 15 km langrenn og 15 km skiskyting. Han deltok ikke i noen andre øvelser. 


== Utmerkelser ==
Master of Sport of International Class (Russland)


== Eksterne lenker ==
Profil hos Paralympics 2014 Arkivert 2. mai 2014 hos Wayback Machine.
Profil hos IPC (biografi og resultater)
Fabelprosalauget

Fabelprosalauget er en norsk interesseforening for forfattere som skriver fantastisk litteratur, det vil si fantasy, rollespill, science fiction, eventyrhistorier, grøssere og fortellinger i liknende sjangre. Foreningen ble stiftet våren 2014 og hadde da omkring femti medlemmer. Det første styret bestod av fabelprosaforfatterne Mari Moen Holsve (leder), Jon Ewo (nestleder), Martin Fyrileiv (regnskap) og Kristine Tofte (vara).Foreningen har hentet navnet fra «fabelprosa», et begrep som forfatterduoen Bing & Bringsværd utviklet.


== Referanser ==


== Eksterne lenker ==
Fabelprosalaugets offisielle nettside
Paul Michelet

Paul Michelet (født 23. september 1880  ved Halden, død 20. november 1958 i Oslo) var en norsk OL-rytter og rittmester i kavaleriet.
Etter Trondheim katedralskole og examen artium 1902, tok han Krigsskolen øverste avdeling, slik at han i 1905 ble utnevnt til premierløytnant i den Trondhjemske infanteribrigade, fra 1906 i kavaleriet, der han fra 1909 lærte seg å ri. Først 1909–1910 på det norske kavaleriets egen rideskole, dernest ett år ved rideskolen i tyske Hannover og fra 1911 tilbrakte han måneder ved en rideskole i franske Saumur. Michelet var på dette tidspunkt blitt adjutant ved det Nordenfjeldske dragonregiment nr. 3, men etter å ha oppnådd 2. lærers posisjon ved kavaleriets egen rideskole i 1917 kunne han i 1918 se seg forfremmet til rittmester, samme som kapteins grad, og var dermed 2. lærer ved Artilleriets rideskole.  I 1918 ble han sjef for Sparbu eskadron, så bars det til Verdal, og 1929 til Rakkestad. Fra 1930 var han i kompaniskap med grosserer Anders Bye innehaver av skipsutstyrsfirmaet Klemp & Berthelsen AS (etablert 1904 i Oslo).Etter oppholdet i Frankrike 1911 til 1912 var Michelet en av landets aktive innen hestesport, herunder concours hippiques og veddeløp.  Med hesten «Ravn» vant han også internasjonale mesterskap. Han var ofte deltagende og seirende ved løpene på Øvrevoll Galoppbane, der han i 1932 vant åpningsløpet med «Not Many». Michelet ble i 1933 noe satt tilbake etter en alvorlig rideulykke på Kontraskjæret, der han ble liggende under sin hest. Dog kom han tilbake og deltok så sent som i 1935, i en alder av femtifem år. Fra 1920 var han formann i Ryttersportklubben.
Paul var sønn av infanterikaptein Simon Olaus Wolff Michelet (1840–1882) og Petronelle Maren Olava Wiel (født 1850).  Faren var også ivrig rytter. De var bosatt på Fjellstuen i Asak utenfor Halden, men faren døde da hesteekvipasjen med familie kolliderte på vei heim fra en familiemiddag, da Paul var kun to år gammel. I 1912 giftet Paul seg med Helga Young Michelet (født 1890), som var datter av høyesterettadvokat Christian Fredrik Michelet (1863–1927). Helga og Paul hadde felles opphav i Christian Fredrik Michelet (1792–1874) som kom fra Fyresdal. Senere skilte Paul  seg og i 1935 ektet han Augusta Birkeland Bachke (1909–1994).
Se Michelet for mer om slekten.


== Meritter ==
Norge under Sommer-OL 1920 i Amsterdam: 4.-plass i hestehopping.
Norge under Sommer-OL 1928 i Antwerpen: 26.-plass i dressurridning.


== Referanser ==


== Eksterne lenker ==
(en) Paul Michelet – Olympedia 
(en) Paul Michelet – Sports-Reference (OL-resultater – arkivert)
RS 120 «Sundt»

RS 120 «Sundt» er en av 15 redningsskøyter i Simradklassen tilhørende Redningsselskapet.
Båten ble bygget i aluminium av Brødr. Hukkelberg AS i 2000 og modifisert i 2004. RS 120 «Sundt» har en lengde på 12,35 meter, bredde 3,48 meter og dypgang på 0,65 meter. Den har to hovedmotorer (2 x Yanmar 6LY- STE diesel) med en samlet totaleffekt på 510 kW. Båten har en maksimalfart på 30 knop og rekkevidden er 200 nautiske mil.
Rediningsskøyta har en besetning på 3 frivillige og har plass til 4 + 7 personer under dekk ved redningsovernatting. Skøyta disponeres for tiden på Stord.


== Se også ==
Redningsselskapets redningsskøyter


== Kilder ==
Redningsselskapet. RS 120 Sundt
Hattespenne

Hattespenne var brukt sammen med kjeder som hang rundt mannshatten. Skikken med hatt og hattekjeder har røtter i renessansen. Fyrster kunne ha hattekjeder av gull, men kjeder av sølv var det vanlige. Hattespenner var gjerne støpt, og de kunne også ha gravert dekor. Formen varierer. Christian IV hadde hattekjede, og moten sprer seg så etter hvert også til norske bønder. I en beretning om strilenen fra 1723 fortelles det brudgommen brukte kjede på hatten. Men etter hvert ble kjedene rundt hatten skiftet ut med bånd.
I Norge er det bevart hattespenner fra Nord-Gudbrandsdalen, Telemark og Setesdal.  Det var i Setesdal skikken med bruk av hattekjeder og hattespenner holdt seg lengst, og der kunne brudgommen bruke hatt med spenne og kjede et godt stykke ut på 1900-tallet.


== Litteratur ==
Berge, Rikard. (1925): Norskt bondesylv. Risør. Opptrykk utgitt av Noregs Boklag 1975. ISBN 82 522 0102 4
Fossberg, Jorunn, (1991): Draktsølv. Universitetsforlaget.  ISBN 82-00-07340-8


== Referanser ==


== Eksterne lenker ==
Hattespenner i DigitaltMuseum
German Titov (ishockeyspiller)

German Mikhajlovitsj Titov (russisk Герман Михайлович Титов); født 16. oktober 1965 i Moskva) er en pensjonert russisk/sovjetisk ishockeyspiller som spilte aktivt fra 1982 til 2005. Han spilte totalt 624 NHL-kamper for klubbene Calgary Flames, Pittsburgh Penguins, Edmonton Oilers og Mighty Ducks of Anaheim. Internasjonalt ble han verdensmester med Russland i 1993 og olympisk sølvmedaljevinner i 1998. Han bor pr. i dag i Calgary.


== Meritter ==
VM-gull: 1993
OL-sølv: 1998


== Referanser ==


== Eksterne lenker ==
(en) German Titov – Olympedia 
(en) German Titov – Sports-Reference (OL-resultater – arkivert) 
(en) German Titov – National Hockey League (NHL) 
(en) German Titov – Eurohockey.com 
(en) German Titov – Hockeydb.com 
(en) German Titov – Hockey-Reference.com 
(en) German Titov – Eliteprospects.com 
(en) German Titov – Eliteprospects.com (personale)
Xscape

Xscape er det andre posthume albumet til Michael Jackson som ble gitt ut i 2014.


== Sporliste ==


=== Vinyl ===
Side 1:

«Love Never Felt So Good» - 3.54
«Chicago» - 4.05
«Loving You» - 3.15
«A Place With No Name» - 5.35Side 2:

«Slave To The Rhythm» - 4.15
«Do You Know Where Your Children Are» - 4.36
«Blue Gangsta» - 4.14
«Xscape» - 4.04
«Love Never Felt So Good» (Michael Jackson og Justin Timberlake) - 4.05


=== CD ===
«Love Never Felt So Good» - 3.54
«Chicago» - 4.05
«Loving You» - 3.15
«A Place With No Name» - 5.35
«Slave To The Rhythm» - 4.15
«Do You Know Where Your Children Are» - 4.36
«Blue Gangsta» - 4.14
«Xscape» - 4.04


=== Deluxeutgave ===
«Love Never Felt So Good» - 3.54
«Chicago» - 4.05
«Loving You» - 3.15
«A Place With No Name» - 5.35
«Slave To The Rhythm» - 4.15
«Do You Know Where Your Children Are» - 4.36
«Blue Gangsta» - 4.14
«Xscape» - 4.04
«Love Never Felt So Good» (Original versjon) - 3.19
«Chicago» (Original versjon) - 4.43
«Loving You» (Original versjon) - 3.02
«A Place With No Name» (Original versjon) - 4.55
«Slave To The Rhythm» (Original versjon) - 4.35
«Do You Know Where Your Children Are» (Original versjon) - 4.39
«Blue Gangsta» (Original versjon) - 4.16
«Xscape» (Original versjon) - 5.44
«Love Never Felt So Good» (med Justin Timberlake) - 4.05


=== Deluxeutgave bonus DVD ===
Xscape Documentary - 23.18
Xscape Documentary Outtakes - 2:39


== Eksterne lenker ==
(en) Offisielt nettsted 
(en) Xscape på Discogs 
(en) Xscape på MusicBrainz 
(en) Xscape på AllMusic
Kommunitarisme

Kommunitarisme er en retning innen politisk filosofi som anser fellesskapet som samfunnets grunnleggende enhet, og ikke individet, staten eller nasjonen. Betegnelsen er avledet av det engelske ordet community (nærsamfunn eller fellesskap), og må ikke forveksles med kommunisme.Kommunitarisme har lange idehistoriske røtter, men ble en utviklet til en egen politisk filosofi på 1970-tallet. Filosofene Alasdair MacIntyre, Charles Taylor og Michael Walzer regnes sammen med sosiologen Amitai Etzioni, som de største tilhengere av kommunitarismen.
Som sosialfilosofisk retning legger kommunitarismen vekt på at enkeltmennesker ikke kan eksistere uten å søke sammen i samfunnsgrupper av ulik størrelse, og at disse samfunnsgruppene former sine medlemmers verdier og vurderinger på en grunnleggende måte.
Sentrale kommunitaristiske idéer er at:

Det finnes ingen tilstand som kommer før for fellesskapet. Mennesket har ikke etablert fellesskapet for å oppnå bestemte mål – det har alltid eksistert.
Fellesskapet er bygget på noen felles verdier, som alle i fellesskapet anerkjenner.
Initiativer i verdifellesskapet kommer nedefra – ikke fra staten.
Fellesskapets verdier er dypt rotfestet i tradisjoner.Kommunitarisme kan også betegne en moralfilosofisk retning som legger vekt på hvordan normer og verdier må tolkes innenfor rammen av et gitt fellesskap, og ikke løsrevet fra dette.


== Referanser ==


== Kilder ==
Vetlesen, Arne Johan: "Kommunitarisme", artikkel i Samtiden nr. 4/1996. https://web.archive.org/web/20140502065757/https://samtiden.no/9604/komm.htm%3Cnowiki/>
Messeuniform

Messeuniform er en type militær uniform som brukes ved sosiale anledninger og er mindre formell enn gallauniform. Navnet henspiller på at uniformen er ment brukt under sammenkomster i messer, i motsetning til for eksempel arbeidsuniformer eller feltuniformer. I bruk tilsvarer messeuniformen aftenantrekk (smoking), i motsetting gallauniformen som er et gallaantrekk. Det eksisterer også uniformer som brukes tilsvarende mørk dress i det sivile liv, men disse betegnes gjerne som «tjenesteuniform» i stedte for messeuniform.Messeantrekkene er «tillatte uniformer», hvilket betyr at de er antrekk som kan bæres ved angitte anledninger, men som menige og offiserer ikke nødvendigvis må inneha. Det skal alltid finnes et tilsvarende uniformsantrekk blant de obligatoriske uniformsmodellene. Vanligvis vil messeuniformer være et antrekk soldaten må kjøpe selv, og ikke en del av det utstyret som blir utlevert.


== Snitt og modeller ==
Messeuniformer bygger vanligvis på en spencerjakke, en kort, ofte åpen jakke, som en livkjole uten hale. Slike uniformer ble først innført i den britiske hæren rundt 1845 som et mindre formelt alternativ til paradeuniformene. En distinkt type messeuniformer med jakke som bare er ment å skulle kneppes med øverste knapp, bygger på britiske kavaleriuniformer slik de ble båret under Sepoy-opprøret i 1857. Messeuniformer er alltid åpne i halsen og bæres med vest, og mange har sjalkrage slik som en smokingjakke.


== Norske uniformer ==
Hæren i Norge har ikke messeuniform, men benytter paradeuniform eller tjenesteuniform slik det passer seg. Luftforsvarets tjenesteuniform er gråblå vest og spencerjakke. Jakken fra messeuniformen benyttes også i luftforsvarets gallaantrekk, men med hvit vest og sløyfe («white tie», tilsvarende vest og sløyfe til livkjole). Marinen bruker marineblå spencerjakke og vest. Som i Luftforsvaret benyttes spencerjakken med mørk blå vest til galla.


== Internasjonale uniformer ==
Messeuniformer fra Storbritannia og andre samvelderiker har vanligvis røde jakker for hæren, hvite eller marineblå for marinen. Amerikanske messeuniformer for hæren er svarte, slik som de norske. Russiske messeuniformer er gråblå og likner på uniformene slik de var før den russiske revolusjon. I Sverige kalles messeuniformen for Liten mässdräkt, i motsetning til Stor mässdräkt, som er paradeuniformen. I noen land er det egne messeantrekk med hvite jakker og bukser for sommerbruk.


== Referanser ==


== Eksterne lenker ==
(en) Mess dress – kategori av bilder, video eller lyd på Commons
German Titov

German Titov er navnet til flere personer:

German Titov (kosmonaut) (1935 - 2000) Sovjetunionen / Russland
German Titov (ishockeyspiller) (1965 - ) Sovjetunionen / Canada
German Titov (boksepromotor) (1972(?) - ) Russland
German Titov (sjakkspiller) (1963 - ) Moldova (ref.)
Rootshorga

Rootshorga er et isfritt fjellparti i den søndre delen av H.U. Sverdrupfjella i Dronning Maud Land. Det ligger sør for Skarsnuten mellom Reecedalen og Skarsdalen og omfatter toppene Horgehest, Oppkuven og Gavlen. Høyeste punkt måler 2722 moh.Området ble oppdaget og kartlagt av den tredje tyske antarktisekspedisjonen (1938–39) under ledelse av Alfred Ritscher. Fjellet ble ytterligere undersøkt og flyfotografert under Maudheimekspedisjonen 1949–52 og Den norske antarktisekspedisjonen 1956–60. Basert på disse dataene utarbeidet norske kartografer kart over området og navnga det etter Maudheimekspedisjonens sjefsgeolog, kanadieren Ernest Frederick Roots.


== Se også ==
Liste over fjell i Dronning Maud Land


== Referanser ==
Fourieranalyse

I matematikk er fourieranalyse studiet av hvordan generelle funksjoner kan representeres ved hjelp av summer av enkle trigonometriske funksjoner.
Fourieranalyse vokste ut av studiet av fourierserier og er oppkalt etter Joseph Fourier, som viste at det å representere en funksjon som en sum av trigonometriske funksjoner forenklet studiet av varmeoverføring.
I dag anvendes fourieranalyse innen mange forskjellige deler av matematikken. I vitenskapen kalles prosessen med å dekomponere funksjoner til enklere stykker  fourieranalyse, men operasjonen å sette dem sammen igjen ofte kalles fouriersyntese. I matematikk refererer fourieranalyse som oftest til begge operasjoner.
Operasjonen selv blir kalt en fouriertransformasjon. Transformen blir ofte gitt et mer spesifikt navn, som avhenger av domenet det anvendes på.
Det opprinnelige konseptet anvendt på varmeoverføring, kalles for eksempel ofte for harmonisk analyse. Hver transform anvendt for analyse har en korresponderende invers som kan anvendes for syntese.
Vestre Fængsel

Vestre Fængsel er Danmarks største fengsel med plass til rundt 600 innsatte. Det ligger på Vestre Fælled i bydelen Kongens Enghave i København. Det ble oppført i 1895 og er tegnet av Ludvig Fenger. Fengselet har blant annet en mannlig fellesskapsfløy, en kvinneavdeling, en isolasjonsavdeling, en særavdeling for negativt sterke innsatte soner, samt en egen sykehusavdeling.
I midten av korsbygningen er sentralfløyen hvor blant annet skolen, kirken, biblioteket og Københavns Fængslers samlede administrasjon og transportavdelingen (DCA) er plassert. Vestre Fængsel er bygget som en korsformet panoptisk bygning i fire etasjer. Fengselet har fått flere ulike utvidelser i årenes løp.


== Historie ==
Den 9. november 1891 vedtok borgerrepresentasjonen at det skulle oppføres et fengsel på Vestre Fælled for en sum av 1 350 000 kroner. Byarkitekt Ludvig Fenger sto for uttegningen av fengselsbygningene, og i 1892 begynte byggearbeidet av den planlagte korsformede bygningen. Først ble ringmuren oppført og ble 752 meter lang og nær 4,4 meter høy. Deretter ble fengselsbygningene oppført. De besto av et fengsel for menn (nord-sør fløyen), administrasjonslokaler, kirke, sykehus, vaskeri, stall, funksjonærbygninger og inspektørbolig. Vestre Fængsel sto ferdigbygget på Vigerslev Allé den 19. august 1895.Fengselet har fått flere utvidelser i årenes løp. Allerede ved utgangen av 1914 ble det bygget enda en bygning for mannlige fanger (østfløyen), en bygning for kvinnelige fanger (vestfløyen), samt egen sykehusavdeling for kvinnelige innsatte. Denne utvidelsen sto klar i 1918.

Under den tyske okkupasjonen under andre verdenskrig ble mange danske motstandsfolk innesperret i Vestre Fængsel før de ble overført til Frøslevlejren eller til tysk konsentrasjonsleir. En av de kjente fangene i den umiddelbare tiden etter frigjøringen var den franske forfatteren Louis-Ferdinand Céline.
I 1992 ble fengselet og noen av de innsatte kjent gjennom DR1s fjernsynsdokumentar «Piger i Vestre Fængsel».
I 2001 ble det opprettet en soningsavdeling for negativt sterkt styrende innsatte. Det var i hovedsak innsatte med tilknytning til Hells Angels. Senere ble avdelingen for innsatte for den rivaliserende klubben Bandidos. De innsatte på avdelingene er avsondret fra fengselets øvrige innsatte, men har innbyrdes fellesskap.I 2002 fikk sykehuset innredet en ny og moderne undersøkelsesrom hvor det kan gjøres medisinsk vurdering og tidvis også utføre behandling av fengselets helsepersonale eller tilkalt spesialleger.


== Referanser ==


== Eksterne lenker ==
Københavns Fængsler
Københavns Fængsler; Kriminalforsorgen
Mikhail Sjtalenkov

Mikhail Aleksejevitsj Sjtalenkov (russisk: Михаил Алексеевич Шталенков; født 20. oktober 1965 i Moskva) er en pensjonert russisk/sovjetisk ishockeymålvakt som spilte aktivt fra 1986 til 2002. Han spilte for NHL-klubbene Anaheim Ducks, Edmonton Oilers, Phoenix Coyotes og Florida Panthers. Internasjonalt ble han olympisk mester i 1992 med SUS og sølvmedaljevinner med Russland i OL i 1998.


== Meritter ==
OL-gull: 1992
OL-sølv: 1998


== Referanser ==


== Eksterne lenker ==
(en) Mikhail Sjtalenkov – Olympedia 
(en) Mikhail Sjtalenkov – Sports-Reference (OL-resultater – arkivert) 
(en) Mikhail Sjtalenkov – National Hockey League (NHL) 
(en) Mikhail Sjtalenkov – Eurohockey.com 
(en) Mikhail Sjtalenkov – Hockeydb.com 
(en) Mikhail Sjtalenkov – Legends of Hockey 
(en) Mikhail Sjtalenkov – Eliteprospects.com
Len Cariou

Leonard Joseph «Len» Cariou (født 30. september 1939 i Winnipeg i Manitoba) er en kanadisk skuespiller. 
Cariou hadde hovedrollen i Sondheims musikal Sweeney Todd ved premieren på Broadway og spilte der mot Angela Lansbury. Han har også medvirket i andre musikaler på Broadway, for eksempel Sommernattsmusikk.
Cariou har medvirket både på film og i amerikansk og kanadisk TV.


== Referanser ==


== Eksterne lenker ==
(en) Len Cariou på Internet Movie Database 
(sv) Len Cariou i Svensk Filmdatabas 
(da) Len Cariou på Filmdatabasen 
(da) Len Cariou på Scope 
(fr) Len Cariou på Allociné 
(en) Len Cariou på AllMovie 
(en) Len Cariou hos Turner Classic Movies 
(en) Len Cariou hos The Movie Database 
(en) Len Cariou hos Internet Broadway Database 
(en) Len Cariou på Internet Broadway Database
(en) Len Cariou på Internet Off-Broadway Database
Eileen Ivers

Eileen Ivers (født 13. juli 1965) er en amerikansk felespiller. Ivers ble født i New York City av irskfødte foreldre og vokste opp i The Bronx. Hun tilbrakte somrene i Irland og tok opp fela i en alder av ni. Hennes lærer var den irske felespilleren Martin Mulvihill. Hun turnerte med bandet The Green Fields of America, som ble grunnlagt i 1977. Hun ble uteksaminert magna cum laude fra Iona College i New York, og har arbeidet med matematikk.


== Diskografi (solo) ==
Eileen Ivers - Traditional Irish Music (1994)
Wild Blue (1996)
So Far (1979 - 1995) (1995)
Crossing the Bridge (1999)
Gangs of New York "Lament for Stalker Wallace" (2002)
Eileen Ivers and Immigrant Soul (2003)
An Nollaig: An Irish Christmas (2007)


== Referanser ==


== Eksterne lenker ==
Offisielt nettsted 
(en) Eileen Ivers på Discogs 
(en) Eileen Ivers på MusicBrainz 
(en) Eileen Ivers på Songkick 
(en) Eileen Ivers på AllMusic 
Eileen Ivers på Twitter 
Eileen Ivers på Facebook 
Eileen Ivers på Instagram 
Eileen Ivers på YouTube 
Eileen Ivers på Myspace
Boris Mironov

Boris Olegovitsj Mironov (russisk: Борис Олегович Миронов; født 21. mars 1972 i Moskva) er en pensjonert russisk/sovjetisk ishockeyspiller som spilte aktivt fra 1988 til 2007. Han spilte i NHL for klubbene Winnipeg Jets, Edmonton Oilers, Chicago Blackhawks og New York Rangers. Han spilte totalt 716 NHL-kamper og fikk totalt 307 poeng. På internasjonalt nivå tok han to OL-medaljer. Hans bror Dmitrij Mironov var også NHL-spiller og OL-deltager.


== Referanser ==


== Eksterne lenker ==
(en) Boris Mironov – Olympedia 
(en) Boris Mironov – Sports-Reference (OL-resultater – arkivert) 
(en) Boris Mironov – National Hockey League (NHL) 
(en) Boris Mironov – Eurohockey.com 
(en) Boris Mironov – Hockeydb.com 
(en) Boris Mironov – Hockey-Reference.com 
(en) Boris Mironov – Eliteprospects.com 
(en) Boris Mironov – Eliteprospects.com (personale)